Publication: Magyar Közlöny
Issue: MK-2005-155 (Year: 2005, Number: 155)
Era: 2004-2010
Section: 21. a) és b) sorok: Ebben a sorban csak a közoktatásról szóló 1993. évi LXXIX. törvény 37. §-ában meghatározott módon nyilvántartásba vett szakképzõ iskola, valamint a felsõoktatásról szóló 1993. évi LXXX. törvény mellékletében rögzített felsõoktatási intézmény számára – fejlesztési megállapodás alapján – a gyakorlati képzés tárgyi feltételeinek javítását szolgáló felhalmozási támogatás (a továbbiakban: fejlesztési támogatás) nyújtását lehet feltüntetni. A 13/2004.
Paragraph Index: 1612

21. a) és b) sorok: Ebben a sorban csak a közoktatásról szóló 1993. évi LXXIX. törvény 37. §-ában meghatározott módon nyilvántartásba vett szakképzõ iskola, valamint a felsõoktatásról szóló 1993. évi LXXX. törvény mellékletében rögzített felsõoktatási intézmény számára – fejlesztési megállapodás alapján – a gyakorlati képzés tárgyi feltételeinek javítását szolgáló felhalmozási támogatás (a továbbiakban: fejlesztési támogatás) nyújtását lehet feltüntetni. A 13/2004. (IV. 27.) OM rendelet 6. §-a (1)–(4) bekezdés elõírásainak megfelelõ Támogatási szerzõdés alapján, az iskola/intézmény önálló számlaszámára a tárgyév utolsó napjáig átutalt támogatás számolható el, a bruttó hozzájárulási kötelezettség (2. sor) maximum 75%-os mértékéig. A fejlesztési támogatás összege csak a hozzájárulásra kötelezettnél képzõdött bruttó kötelezettség 75 százalékának megfelelõ mértékéig vehetõ figyelembe kötelezettségcsökkentõ tételként. A felsõoktatási intézmények számára nyújtott fejlesztési támogatás – hozzájárulásra kötelezettenként a 75% -os mértékbõl – a bruttó kötelezettség maximum 37,5 százaléka lehet. Az átadott fejlesztési támogatás összege a bruttó kötelezettség 75%-át, illetve 37,5%-át nem haladhatja meg, azonban a 20. sor összegénél nagyobb összegben nem állítható be a bevallásba. (Nem vehetõ figyelembe az iskolafenntartóval, alapítvánnyal, társadalmi szervezettel, az Szt. 2. § (1) a), b), c) sorában meghatározottakon kívüli, illetve a felsõoktatásról szóló törvény mellékletében nem szereplõ intézménnyel, vagy más gazdálkodó szervezettel kötött megállapodás alapján, vagy ezek közvetítésével, illetve számla ellenében átadott összeg.)

Source: https://magyarkozlony.hu/hivatalos-lapok/e990656e3d33bb5620d700fb640491f54ac81014/dokumentumok/67f231508ac781d174ae6576a9e819cf2d31d832/letoltes